b'\n_START_ARTICLE_\nAmikacin\n_START_SECTION_\nNa\xc4\x8din uporabe\n_START_PARAGRAPH_\nAmikacin se daje enkrat ali dvakrat dnevno po intravenski ali intramuskularni poti uporabe. Peroralna oblika ni na voljo. Pri osebah z ledvi\xc4\x8dnimi okvarami je potrebna prilagoditev odmerka.\n_START_SECTION_\nIndikacije\n_START_PARAGRAPH_\nAmikacin se uporablja predvsem pri resnih bolni\xc5\xa1ni\xc4\x8dnih oku\xc5\xbebah z ve\xc4\x8dkratno odpornimi gramnegativnimi bakterijami, kot so Pseudomonas aeruginosa, Acinetobacter in Enterobacter._NEWLINE_Pri empiri\xc4\x8dnem zdravljenju bolnikov z nevtropenijo in vro\xc4\x8dino se lahko uporablja v kombinaciji z betalaktamskimi antibiotiki.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nNe\xc5\xbeeleni u\xc4\x8dinki pri amikacinu so podobni tistim pri drugih aminoglikozidih. Najpomembnej\xc5\xa1a ne\xc5\xbeelena u\xc4\x8dinka sta nefrotoksi\xc4\x8dnost (\xc5\xa1kodljivi u\xc4\x8dinki na ledvice) in ototoksi\xc4\x8dnost (\xc5\xa1kodljivo delovanje na sluh). Zato je treba spremljati krvno koncentracijo zdravila in ozna\xc4\x8devalcev ledvi\xc4\x8dnih po\xc5\xa1kodb.'